Държавен вестник, бр. 95, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  95
каната помощ и да подпишат споразумение 
съгласно образеца, посочен в Анекса към 
това Програмно споразумение, като посочат 
размера на средствата, които да бъдат от­
пуснати чрез Инвестиционния механизъм на 
CFM на въпросния член – бенефициент на 
CFM, както и съответните условия за това 
отпускане съгласно европейските и национал­
ни регламенти и в частност с националното 
бюджетно законодателство.
(7) След като бъде одобрено, споразумение­
то, сключващо се съгласно образеца, посочен 
в Анекса към това Програмно споразумение, 
се подписва от члена – спонсор/членове­
те – спонсори на CFM, члена – бенефициент 
на CFM, и ЕАО.
(8) От датата на полагането на последния 
подпис в съответното споразумение, както е 
посочено по-горе, и в рамките на най-много 
тридесетдневен срок ЕАО превежда сред­
ствата от индивидуалната банкова сметка на 
члена – спонсор на CFM, в Инвестиционния 
инструмент на CFM и оттам – в индивидуал­
ната банкова сметка на члена – бенефициент 
на CFM, който е поискал възстановяемо 
авансово плащане.
(9) Членът – бенефициент на CFM, се ан­
гажира да възстанови авансовото плащане в 
пълен размер до срока, определен в подпи­
саното RfS, от своята индивидуална банкова 
сметка в индивидуалната банкова сметка на 
члена – спонсор на CFM.
(10) ЕАО провежда мониторинг, за да бъде 
сигурна, че членовете на CFM изпълняват 
своите задължения така, както е посочено 
в съответното RfS. В случай че възникне 
неизпълнение на задълженията от страна 
на един от членовете на CFM във връзка с 
подписано споразумение, ЕАО надлежно уве­
домява засегнатите членове на CFM и Борда 
за управление по целесъобразност.
(11) Членът – бенефициент на CFM, може 
да поиска отлагане на крайния срок, ако ос­
нователно очаква да бъде в невъзможност да 
погаси сумите по разсроченото плащане към 
определения краен срок. Бордът за управле­
ние ще разреши такова отлагане единствено 
ако членът – спонсор на CFM, се съгласи. 
Крайният срок за внасяне на сумите по въз­
становяемото авансово плащане може да бъде 
отложен само веднъж.
(12) Ако членът – бенефициент на CFM, 
пропусне да възстанови договореното авансово 
плащане на CFM към крайния срок или, според 
случая, към отложения краен срок, ЕАО ще 
положи необходимите усилия да ускори това 
възстановяване. В този смисъл ЕАО може да 
предложи прилагането на раздел 23.
(13) Членът – спонсор на CFM, може да 
потърси компенсация по двустранни канали 
чрез механизма, изложен в раздел 23, или 
чрез разпоредбите за уреждане на спорове 
съгласно раздел 29.
(14) Член – бенефициент на CFM, който не 
е изпълнил задълженията си по подписано 
споразумение във връзка с разсрочено плаща­
не, не може да поиска нова или допълнителна 
помощ от Програма CFM, докато нарушението 
не бъде коригирано до пълното удовлетворение 
на засегнатия член – спонсор на CFM.
Раздел 16 – Вноски и тяхното използване
(1) Членовете на CFM ще участват и внасят 
своя принос в Програма CFM доброволно, 
без задължение да извършват първоначални 
или периодични плащания, ще решават да 
подкрепят проекти или програми по CFM 
за всеки отделен случай и за всеки отделен 
проект и ще внесат условията за обхвата на 
своето участие в Програма CFM, както се 
изисква, за да се съобразят с националните 
си законодателства.
(2) Вноските ще се извършват в евро.
(3) Въз основа на индикативния и неиз­
черпателен списък на проектите, съставен 
от Борда за управление съгласно раздел 
2(3), през първото тримесечие ЕАО изготвя 
годишна прогноза за вноските, необходими 
да покрият финансовите изисквания на про­
ектите. Членовете на CFM, които желаят да 
направят вноска, ще извършат плащанията в 
индивидуалните си банкови сметки. Членовете 
на CFM са свободни да решат по всяко време 
дали желаят да преведат допълнителни вноски 
по собствената си банкова сметка.
(4) Вноските могат да бъдат използвани 
като:
а) възстановяеми авансови плащания чрез 
Инвестиционния инструмент на CFM след 
подписване на съответното споразумение 
между члена – спонсор на CFM, члена – бе­
нефициент на CFM, и ЕАО, или
b) като източник за финансиране на собст­
вен ангажимент на член – спонсор на CFM, 
който попада в обхвата на CFM.
В случая на подточка b) членът на CFM 
писмено уведомява ЕАО в срок от 14 (чети­
ринадесет) дни преди заявената дата за пре­
веждане на средствата и предоставя на ЕАО 
цялата необходима информация за извършване 
на превода.
(5) Редът и условията, чрез които се уп­
равлява Инвестиционният инструмент на 
CFM за всяко едно възстановяемо авансово 
плащане и разсрочено плащане, се уреждат в 
конкретно споразумение, сключено съгласно 
RfS в съответствие с образеца, предоставен 
в Анекса към това Програмно споразумение.
(6) Всеки член на CFM може да оттегли 
цялата или част от вноските си в Програма 
CFM, като писмено уведоми за това ЕАО. ЕАО 
ще преведе вноските, които не са задължение 
под формата на възстановяемо авансово пла­